त्रिपुरा में वाम मोर्चे ने 60 सदस्यीय विधान सभा की 50 सीटों पर कब्जा कर लिया है। पार्टी उपाध्यक्ष राहुल गांधी के प्रयासों के बावजूद कांग्रेस की करारी हार हुई है, लेकिन अपनी 10 सीटें बरकरार रखी हैं, लेकिन कांग्रेस की सहयोगी नेशनलिस्ट पार्टी ऑफ त्रिपुरा का खाता भी नहीं खुला। त्रिपुरा में वाम मोर्चा 1978 से कब्जा जमाये हुए है। नगालैंड में फिर एनपीएफ विजयी घोषित हुई है। 60 सदस्यीय राज्य विधान सभा के 59 सीटों के लिए हुए चुनाव में सत्तारूढ़ नगा पीपुल्स फ्रंट (एनपीएफ) के 37 प्रत्याशी विजयी घोषित हुए हैं, साथ ही सहयोगी दलों में भाजपा और जदयू ने भी एक-एक सीट जीतकर अपना खाता खोल लिया है। कांग्रेस को मतदाताओं ने यहाँ भी नकार दिया। कांग्रेस को मात्र 8 सीटें ही मिली हैं, जबकि कांग्रेस की अभी 18 सीटें थीं।